આજના ટેકનોલોજીના યુગ માં બધું જ ઉપલબ્ધ છે બસ તેને માત્ર યોગ્ય રીતે શોધતા આવડવું જોઈએ.હું અહી આપને નીચે એક લીંક આપી રહ્યો છું.તેને ક્લિક કરો તે પહેલા થોડી માહિતી જાણી લો.આ લીંક ને તમે ક્લિક કરશો એટલે એક સરસ મજાની વેબ સાઈટ ખુલશે જેમાં ગુગલ મેપ નો નકશો આપેલ હશે.પણ આ નકશામાં વિગત થોડી અલગ છે.અહી તમને ભારત ના નકશામાં હાલ કેટલા વિમાનો ઉડી રહ્યા છે તે જોવા મળશે.આ નકશાને થોડો ઘુમાંવશો અને બીજા અન્ય લંડન જેવા શહેર ઉપર લઈને જોશો તો તેના આકાશમાં વિમાનોનો પાર નહિ હોય તેટલા દેખાશે.ફરી ભારત પર પાછા આવી જાઓ.અહી દેખાતા કોઈ પણ વિમાન પર કર્સર લઇ જશો એટલે ત્યાં તે વિમાનનું નામ ટૂંકમાં રજુ થશે.તમે જો આ વિમાન વિષે વધુ જાણવા માંગતા હોય તો જે તે વિમાન પર ક્લિક કરતા બાજુમાં એક નવી વિન્ડો ખુલશે જેમાં વિમાન ની સંપૂર્ણ માહિતી આપવામાં આવેલ હશે.અહી આ વિન્ડો ના અલગ અલગ મેનુ પર ક્લિક કરી તમે જુદી જુદી માહિતી મેળવી શકો છો જેમ કે આ વિમાન ક્યાં એરપોર્ટ થી ટેક ઓફ થયું છે અને ક્યાં દેશના કે ક્યાં શહેરના એરપોર્ટ પર લેન્ડીંગ કરવાનું છે તેમજ કેટલા કિલોમીટર નું અંતર કાપવાનું છે અને કેટલું અંતર કાપ્યું છે તેમજ તેનો રસ્તો પણ નકશામાં જોવા મળશે અને આ રસ્તામાં હાલ વિમાન ક્યાં પહોંચ્યું છે તેની માહિતી પણ તમે મેળવી શકશો.આ ઉપરાંત તમે ખુદ વિમાનની કોકપીટ માં બેઠા હો અને બહારનો નજારો કેવો હોય તેનું 3D સ્વરૂપ પણ તમે જોઈ શકો છો અને તેને શેર પણ કરી શકો છો.આ ઉપરાંત તમે નકશા પર બતાવેલ બ્લુ કલરના જે તે સર્કલ પર ક્લિક કરશો તો જે તે શહેર ના એરપોર્ટ ની માહિતી,ત્યાં આવતા જતા વિમાનોની માહિતી અને સમય સારણી વિષે પણ જાણી શકશો.નકશાને ઝૂમ ઇન અને ઝૂમ આઉટ પણ કરી શકો છો.મિત્રો છે ને મજાની આ વેબ સાઈટ?